Els Reis Mags visiten Alaquàs
07/01/2005 10:55:00

# Els Reis Mags visiten Alaquàs

*   07/01/2005 10:55:00
*   [Imprimir](#)
*   Compartir
*    https://www.alaquas.org/documento.asp?id\_do=9505

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9505%2F0&title=Ajuntament%20d%27Alaqu%C3%A0s.%20Premsa.Els%20Reis%20Mags%20visiten%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9505/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9505/9505_Form_4.jpg)](https://www.alaquas.org/ficheros/documentos/2005/2/9505/9505_Form_10.jpg "<a href='https://www.alaquas.org/ficheros/documentos/2005/2/9505/9505_Form_10.jpg' target=_blank><i class='fa fa-external-link' aria-hidden='true'></i>.Els Reis Mags visiten Alaquàs</a>")

Melcior, Gaspar i Baltasar van recórrer la ciutat i van atendre els xiquets i xiquetes a la porta de l'Ajuntament

Centenars de xiquets i xiquetes van seguir en Alaquàs la visita dels Reis Mags d'Orient a la ciutat. Les Majestats, muntades en carrosses i acompanyades de les seues comitives i els Patges Reials, van iniciar el recorregut a partir de les 19:00 hores des del CP González Gallarza. El trajecte va transcórrer per l'Avinguda Miguel Hernández, la plaça de la Constitució i el carrer Major, on Melcior, Gaspar i Baltasar van repartir caramels i joguets.

Una vegada van arribar a l'Ajuntament, els Reis Mags, junt als patges, van pujar fins l'escenari on es trobava un betlem vivent per tal d'oferir al xiquet Jesús or, encens i mirra. Tot seguit, van ser rebuts al balcó del consistori per dirigir unes paraules als veïns i veïnes d'Alaquàs, especialment als més xicotets. L'Alcalde d'Alaquàs, Jorge Alarte, va donar pas a ses Majestats aprofitant l'ocasió per demanar-lis als Reis Mags un 2005 amb pau i amb solidaritat, especialment en aquestos moments amb les víctimes del tsunami d'Àsia.

En el seu discurs, Melcior, Gaspar i Baltasar van demanar als xiquets i xiquetes que foren bons al llarg de l'any que ha començat i van advertir-los que anaren prompte a dormir per poder deixar-lis els seus regals. A continuació, van baixar fins els seus trons on van rebre a tots els xiquets i xiquetes que van voler dur-lis les seues cartes o fer-lis la seua petició personalment.